Seba ke qezaya Peyasî ya Amedî de qeyûm ame cakerdene Amed de çalakîya protestoyî ameye viraştene.
Hemşaredarê Peyasî Kezîban Yilmaze ameye destbenkerdene û herinda ci de Qeymeqamê Peyasî xespkar Unal Koç sey qeyûmî ame cakerdene. Parlamenteranê Partîya Şaran a Demokratîke (HDP) û endamanê Meclîsê Şaredarîye waşt ke verê şaredarî de  eşkerayîya çapemenîye  bide la polîsan vat ma nêverdenê. Hemserekê HDP’yî Amedî Zeyyat Ceylanî vera naye nêrazîbîyayîş ramojna. Dima ra kîtle bi sloganan heta verê Şaredarîya Peyasî rayraşîyayîşêk viraşt û bi sloganan faşîzmê AKP’yî şermezer kerd.
